**Aicina pieteikties 4600 eiro finansējumam, projekta PuMPuRS jaunatnes iniciatīvu projektu īstenošanai.**

2020. gada 02. marts

Informācija medijiem

2020. gada pavasarī, pašvaldības visā Latvijā organizē pieteikšanos Izglītības kvalitātes valsts dienesta īstenotā Eiropas Sociālā fonda projekta Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai”, jeb PuMPuRS jaunatnes iniciatīvu projektu īstenošanai.

Papildus individuālajam atbalstam, ko saņem skolēni projekta PuMPuRS ietvaros, tiek atbalstīti arī jauniešu iniciatīvu projekti, lai veicinātu atbalsta aktivitātes jauniešu vidū arī ārpus formālās izglītības. Projekti ir vērsti uz priekšlaicīgas mācību pārtraukšanas riska grupas izglītojamo motivācijas palielināšanu turpināt izglītību un viņu aktīvas līdzdalības veicināšanu ikdienas dzīvē.

Projekta īstenotāji var būt:

* jaunatnes organizācijas;
* biedrība vai nodibinājums, kas veic darbu ar jaunatni;
* jaunatnes organizācija, biedrība vai nodibinājums, kas veic darbu ar jaunatni, sadarbībā ar jauniešu iniciatīvu grupu.

Viena projekta īstenošanai ir iespējams saņemt 4600 eiro lielu finansējumu.

Konkursā atbalstāmās aktivitātes – pasākumi, kas vērsti uz [priekšlaicīgas mācību pārtraukšanas (PMP) riska grupas](http://www.pumpurs.lv/lv/esi-verigs-atpazisti-riskus) izglītojamo motivācijas palielināšanu turpināt izglītību un veicināt viņu aktīvu līdzdalību ikdienas dzīvē, kā arī iesaistīšanu jauniešu aktivitātēs un jaunatnes iniciatīvu projektos ārpus formālās izglītības.

Pasākumi tiek plānoti saskaņā ar pašvaldības (vai pašvaldībā esošās valsts profesionālās izglītības iestādes, ja projekta dalībnieki pārsvarā ir šīs iestādes audzēkņi) preventīvo un intervences pasākumu vidēja termiņa plānu samazināšanai.

Jaunatnes iniciatīvas ierosina, izplāno un īsteno paši jaunieši. Projektos var iesaistīt arī sadarbības partnerus - jauniešu centrus, bērnunamus, izglītības iestādes, citas nevalstiskas organizācijas u.c., kas var tikt iesaistītas projekta īstenošanā, lai veicinātu tā mērķa sasniegšanu.

Pirmie projektu konkursi tika izsludināti 2018. gada rudenī, kā rezultātā 36 pašvaldībās tika apstiprināti 78 projekti. Otrajā projektu konkursu uzsaukumā 2019. gada pavasarī tika apstiprināti 97 projekti 50 pašvaldībās. Tagad kārta trešajam uzsaukumam. Tā laikā no februāra līdz pat maijam, pašvaldībās tiks izsludināta pieteikšanās, kurā aicinātas Biedrības un Nodibinājumi iesniegt savas projektu idejas!

Plašāka informācija par PuMPuRS jaunatnes projektu konkursiem <http://www.pumpurs.lv/lv/jaunatnes-iniciativu-projekti>

Pašvaldību saraksts, kurās tiek izsludināta pieteikšanās jaunatnes projektiem <http://www.pumpurs.lv/lv/pasvaldibu-kontaktpersonas>



*Eiropas Sociālā fonda projekts Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) tiks īstenots līdz 2022. gada 31. decembrim. Projekta mērķa grupa ir vispārizglītojošo skolu skolēni no 5. līdz 12. klasei, kā arī profesionālās izglītības iestāžu audzēkņi no 1. līdz 4. kursam. Projektu īsteno Izglītības kvalitātes valsts dienests sadarbībā ar pilsētu un novadu pašvaldībām un valsts profesionālās izglītības iestādēm.*

**Informāciju sagatavoja:**

Ļubova Vasečko

Projekta PuMPuRS vecākā eksperte (jaunatnes iniciatīvu projekti)

e-pasts: lubova.vasecko@834.ikvd.gov.lv

tālruņa nr. 28638431

[www.pumpurs.lv](http://www.pumpurs.lv)